**บทที่ 3**

**วิธีดำเนินการวิจัย**

การวิจัยเชิงปฏิบัติการเพื่อพัฒนาชุดกิจกรรมดนตรีและจังหวะเพื่อพัฒนาการสำหรับเด็กปฐมวัย เป็นการวิจัยเชิงทดลองเบื้องต้น (Pre-experimental Research) โดยใช้กระบวนการศึกษาและวิจัยเชิงปฏิบัติการแบบมีส่วนร่วม (Participant Action Research) และนำมาประพันธ์จังหวะ ทำนองเพลง เนื้อร้อง และท่าทางประกอบที่ส่งเสริมการพัฒนาการของเด็กช่วงปฐมวัย ทั้งนี้เพื่อให้บรรลุวัตถุประสงค์ในการวิจัย ผู้วิจัยได้ดำเนินการวิจัย 5 ขั้นตอนดังนี้

1. ศึกษาความต้องการจำเป็น (needs assessment) ในการพัฒนาชุดการจัดกิจกรรมดนตรีและจังหวะ เพื่อพัฒนาการสำหรับเด็กปฐมวัย ณ โรงเรียนอนุบาลเพชรบูรณ์

2. นำข้อมูลจากการศึกษาความต้องการจำเป็นไปออกแบบแนวการจัดกิจกรรมดนตรีและจังหวะ เพื่อพัฒนาการสำหรับเด็กปฐมวัย ณ มหาวิทยาลัยราชภัฏเพชรบูรณ์

3. สร้างนวัตกรรมในลักษณะชุดการจัดกิจกรรม ณ มหาวิทยาลัยราชภัฏเพชรบูรณ์

4. ทดลองใช้นวัตกรรมในลักษณะชุดการจัดกิจกรรม ณ โรงเรียนอนุบาลเพชรบูรณ์

5. ปรับปรุงนวัตกรรมในลักษณะชุดการจัดกิจกรรม ณ มหาวิทยาลัยราชภัฏเพชรบูรณ์

**ศึกษาความต้องการจำเป็น (needs assessment) ในการพัฒนาชุดการจัดกิจกรรมดนตรีและจังหวะ เพื่อพัฒนาการสำหรับเด็กปฐมวัย ณ โรงเรียนอนุบาลเพชรบูรณ์**

ในการวิจัยครั้งนี้ผู้วิจัยได้เลือกเจาะจงกลุ่มตัวอย่าง คือเด็กปฐมวัยชั้นอนุบาล 3 โรงเรียนอนุบาลเพชรบูรณ์ จำนวน 1 ห้อง เพื่อศึกษาและเพื่อทราบความต้องการในสื่อนวัตกรรมของเด็กปฐมวัยในด้านการเสริมพัฒนาเรื่องใด จากการออกเก็บข้อมูลด้วยวิธีการสัมภาษณ์ โดย เลือกสัมภาษณ์ผู้ที่เกี่ยวข้องกับนักเรียนระดับปฐมวัย ได้แก่ นายวีระพล ธิกะ (ผู้อำนวยการ โรงเรียนอนุบาลเพชรบูรณ์) นางพิไลลักษณ์ ประพฤฒิชูวงศ์ (รองผู้อำนวยการ โรงเรียนอนุบาลเพชรบูรณ์) และ นางประยูร คำแท่ง (หัวหน้าฝ่ายปฐมวัย โรงเรียนอนุบาลเพชรบูรณ์) จากการสัมภาษณ์ข้อมูลปัญหาและความต้องการ พบว่าบุคลากรมีประเด็นปัญหาและความต้องการดังนี้

อาจารย์พิไลลักษณ์ ประพฤฒิชูวงศ์ รองผู้อำนวยการ โรงเรียนอนุบาลเพชรบูรณ์ ให้สัมภาษณ์โดยกล่าวถึงเด็กปฐมวัยส่วนมากไม่สามารถทำกิจกรรมเข้าจังหวะที่ถูกต้อง ทางโรงเรียนจึงมีความต้องการสื่อการเรียนการสอนที่เพื่อเสริมสร้างพัฒนาการ และสร้างความเข้าใจเพื่อทำให้เด็กปฐมวัยได้รับทั้งประโยชน์และความสนุกสนานควบคู่ไปด้วย (พิไลลักษณ์ ประพฤติชูวงศ์, **สัมภาษณ์.** 15 มกราคม 2564)

อาจารย์วีระพล ธิกะ ผู้อำนวยการ โรงเรียนอนุบาลเพชรบูรณ์ ให้สัมภาษณ์โดยกล่าวถึงเด็กปฐมวัยชั้นอนุบาล 3 ไล่ระดับชั้นลงไป ไม่ค่อยมีความเข้าใจซาบซึ้งในดนตรีโดยสังเกตุจากการทำกิจกรรมเข้าเคลื่อไหวจังหวะ ไม่ค่อยสนใจในการดำเนินกิจกรรมดังกล่างเท่าที่ควร จึงมีความต้องการในด้านเสริมสร้างพัฒนาการ และสร้างความเข้าใจเพื่อพัฒนาปรับปรุงทำให้เด็กปฐมวัยกระตือรือร้น และมีความเพลิดเพลินกับการเรียนรู้ (วีระพล ธิกะ, **สัมภาษณ์.** 18 มกราคม 2564)

อาจารย์ประยูร คำแท่ง หัวหน้าฝ่ายปฐมวัย โรงเรียนอนุบาลเพชรบูรณ์ ให้สัมภาษณ์โดยกล่าวถึงเด็กในระดับชั้นอนุบาลมีความน่าเป็นห่วง เพราะในช่วงยุคปัจจุบันมีความเปลี่ยนแปลงทางการศึกษาเป็นอย่างมาก เพราะต้องเรียนออนไลน์ผ่านโปรแกรมต่างๆซึ่งมีความแตกต่าง จากการเรียนในห้องเรียนที่จะได้มีปฏิสัมพันธ์กับเพื่อนๆและครูอาจารย์ การนำเสนอสิ่งเร้าด้านดนตรีเพื่อสอดแทรกสาระความรู้และประโยชน์มีความจำเป็นมาก เช่น การได้ยินเพลงสนุก เพลงที่แปลกหูใหม่ๆ การได้เลียนแบบท่าทาง และการร้องเพลง (วีระพล ธิกะ, **สัมภาษณ์.** 18 มกราคม 2564)



**ผู้วิจัย ณ โรงเรียนอนุบาลเพชรบูรณ์**

**นำข้อมูลจากการศึกษาความต้องการจำเป็นไปออกแบบแนวการจัดกิจกรรมดนตรีและจังหวะ เพื่อพัฒนาการสำหรับเด็กปฐมวัย ณ มหาวิทยาลัยราชภัฏเพชรบูรณ์**

การลงเก็บข้อมูลด้วยวิธีการสัมภาษณ์ โดย เลือกสัมภาษณ์ผู้ที่เกี่ยวข้องกับนักเรียนระดับปฐมวัย ได้แก่ นายวีระพล ธิกะ (ผู้อำนวยการ โรงเรียนอนุบาลเพชรบูรณ์) นางพิไลลักษณ์ ประพฤฒิชูวงศ์ (รองผู้อำนวยการ โรงเรียนอนุบาลเพชรบูรณ์) และ นางประยูร คำแท่ง (หัวหน้าฝ่ายปฐมวัย โรงเรียนอนุบาลเพชรบูรณ์) จากการสัมภาษณ์ข้อมูลปัญหาและความต้องการของทั้ง 3 ท่าน สรุปประเด็นได้ดังนี้

1.เด็กปฐมวัยส่วนมากไม่สามารถทำกิจกรรมเข้าจังหวะที่ถูกต้อง

2.ทางโรงเรียนต้องการสื่อการเรียนการสอนที่เพื่อเสริมสร้างพัฒนาการ

3.สิ่งเร้าความสนใจเพลงในการดำเนินกิจกรรมใหม่ๆที่น่าสนใจ



**อาจารย์วีระพล ธิกะ ผู้อำนวยการโรงเรียนอนุบาลเพชรบูรณ์ และผู้วิจัย**

**ณ โรงเรียนอนุบาลเพชรบูรณ์**

**สร้างนวัตกรรมในลักษณะชุดการจัดกิจกรรม ณ มหาวิทยาลัยราชภัฏเพชรบูรณ์**

จากข้อมูลที่ผู้วิจัยได้สัมภาษณ์ จึงทราบความต้องการในเรื่องการสร้างพัฒนาการการเคลื่อนไหวให้เข้ากับจังหวะให้ถูกต้องนั้น ผู้วิจัยมีความตั้งใจที่จะประพันธ์เพลง และจัดชุดกิจกรรมเสริมพัฒนาการขึ้นใหม่ เพื่อให้ทันสมัยและกระตุ้นให้ผู้เรียนเกิดความสนใจ

**โครงสร้างเสียงในการออกแบบเพลง**

ในการออกแบบเพลงผู้วิจัยได้คำนึงถึงทฤษฎีและหลักการทำเพลงสำหรับเด็ก โดยในการแต่งเพลงเสริมพัฒนาการนี้จะใช้โน้ตประเภท 5 เสียง หรือเสียงปัญจมูล (Pentatonic Scale) เนื่องจากเป็นโครงสร้างเสียงที่ฟังเข้าใจง่ายเหมาะสมกับเด็กปฐมวัย และเพลงสำหรับเด็กปฐมวัยทั่วไปต่างๆนั้นก็นิยมใช้โครงสร้างเสียงชนิดนี้เช่นเดียวกัน และการเคลื่อนตัวโน้ตจะไม่กระโดดข้ามเสียงมาก เพื่อความสละสลวยและเพื่อให้เด็กร้องเพลงโดยจดจำทำนองและเนื้อเพลงได้ง่าย

|  |  |  |  |  |  |  |
| --- | --- | --- | --- | --- | --- | --- |
| *C* | *D* | *E* | *-* | *G* | *A* | *-* |
| *ด* | *ร* | *ม* | *-* | *ซ* | *ล* | *-* |

ลักษณะของโครงสร้างเสียงปัญจมูล (Pentatonic Scale) เป็นลักษณะโครงสร้างเสียงเพลงที่มี 5 เสียง ในการดำเนินทำนองซึ่งในด้านทฤษฎีดนตรีไทยนั้น คือบันไดเสียงเพียงออบน มีโน้ตประกอบไปด้วย โด เร มี ซอล และ ลา

**โครงสร้างจังหวะ**

ในการออกแบบจังหวะการประพันธุ์เพลงครั้งนี้ ผู้วิจัยศึกษาและพบว่าเพลงในอัตราจังหวะ 4/4 หรือ มีโน้ตตัวดำได้สี่ตัวในหนึ่งห้อง โดยเลือกระดับความเร็วของจังหวะ (Tempo) ที่ความเร็ว 120 BPM (Beat per Minuet) หรือเรียกด้วยชื่อทางศัพท์เฉพาะว่า อัลเลโก้ (Allegro)

**การออกแบบเนื้อร้อง**

การออกแบบเนื้อร้องในบทเพลงนี้ผู้วิจัยคำนึงถึงประเด็นความต้องการ ในการเน้นสาระเพื่อสร้างความเข้าใจแก่เด็กปฐมวัยในการนับจังหวะ จึงสร้างเนื้อร้องเกี่ยวกับการปรบมือโดนมีเนื้อหาดังนี้

**เนื้อเพลงปรบมือ 2 3 4**

ปรบมือ 2 ครั้งพร้อมแล้วให้ปรบดังดัง (clap clap)

ต่อไป 3 ครั้งพร้อมแล้วเรามาปรบพร้อมกัน (clap clap clap)

ต่อไป 4 ครั้งพร้อมแล้วให้ปรบดังดัง (clap clap clap clap)

4 ทีอีกครั้งให้เป็นจังหวะ 1 2 3 4 (clap clap clap clap)

ย่ำเท้า 2 ครั้งพร้อมแล้วให้ย่ำดังดัง (ปึ้ม ปึ้ม )

ต่อไป 3 ครั้งพร้อมแล้วเรามาย่ำพร้อมกัน (ปึ้ม ปึ้ม ปึ้ม)

ต่อไป 4 ครั้งพร้อมแล้วให้ย่ำดังดัง (ปึ้ม ปึ้ม ปึ้ม ปึ้ม)

4 ทีอีกครั้งให้เป็นจังหวะ 1 2 3 4 (ปึ้ม ปึ้ม ปึ้ม ปึ้ม)

**การบันทึกเพลง**

ในการบันทึกเสียงในการสร้างเพลงขึ้นมาในครั้งนี้ ผู้วิจัยใช้ Application Garageband .ในระบบปฏิบัติการ IOS ของอุปกรณ์แบรนด์ MAC โดยใช้เครื่อง Iphone11 ในการดำเนินงานเสร็จสมบูรณ์ โดยแยกแทร็คในการสร้างเพลงดังนี้ คีย์บอร์ด เปียโน กลอง และเสียงร้อง

โดยแบ่งส่วนท่อนเพลงประกอบด้วย Intro Verse1 Verse2 และ Outro ผู้วิจัยใช่เวลาศึกษาและประพันธุ์เพลงโดยใช้เวลาประมาณ 60 วัน จากนั้นจึงบันทึกเพลง และออกแบบท่าเต้นประกอบเพลง จากนั้นจึงบันทึกวีดีโอการแสดงประกอบเพลง โดยใช้ชื่อเพลงว่าเพลงปรบมือ234

****

**Application Garageband**

**ทดลองใช้นวัตกรรมในลักษณะชุดการจัดกิจกรรม ณ โรงเรียนอนุบาลเพชรบูรณ์**

เนื่องจากผลกระทบจากการแพร่ระบาดของไววัส covid-19 ทางโรงเรียนจึงให้เด็กๆเรียนผ่านระบบ Online ผู้วิจัยจึงต้องปรับเปลี่ยนวิธีการทำกิจกรรมจาก Onsite เป็นการวางแผนทำคลิปกิจกรรมดนตรีและจังหวะเพื่อเสริมพัฒนาการแทน โดยส่งมอบให้คุณครูประยูร คำแท่ง หัวหน้าฝ่ายปฐมวัย โรงเรียนอนุบาลเพชรบูรณ์ ตำบลในเมือง อำเภอเมือง จังหวัดเพชรบูรณ์ ซึ่งท่านได้เลือกกลุ่มเด็กนักเรียนห้องประจำที่ท่านดูแลคือห้องอนุบาล 3/2 เป็นกลุ่มตัวอย่างทดลองในการทำกิจกรรม โดยนำเอาเพลงและคลิปการแสดงเพลงเด็ก ไปแสดงและดำเนินกิจกรรมการเรียนการสอนในชั่วโมงกิจกรรมกับเด็กปฐมวัยในระบบ Online Meeting



**ครูประยูร คำแท่ง และผู้วิจัย ณ โรงเรียนเพชรบูรณ์**


****

**ห้องอนุบาล 3/2 โรงเรียนอนุบาลเพชรบูรณ์**

**ปรับปรุงนวัตกรรมในลักษณะชุดการจัดกิจกรรม ณ มหาวิทยาลัยราชภัฏเพชรบูรณ์**

จากการนำเอานวัตกรรมเพลงปรบมือ234 มอบแด่อาจารย์โรงเรียนอนุบาลเพชรบูรณ์ไปใช้ ซึ่งได้รับผลการประเมินทอดลองการใช้การอาจารย์ประยูร คำแท่ง ว่ามีคุณภาพและสามารถใช้กับเด็กๆอนุบาล 3/2 ได้เป็นอย่างดี แต่มีข้อเสนออยากให้บทเพลงมีความสนุกเพลิดเพลิน มีเสียงที่ฟังสนุกสนานมากยิ่งขึ้น

ผู้วิจัยจึงปรับปรุงนวัตกรรมเพลงโดยปรับเพิ่มเสียงเครื่องดนตรีเข้าไปอีกสองชนิด ได้แก่ เสียงเครื่องดนตรีกีตาร์ และเสียงเครื่องดนตรีเบส ซึ่งเพิ่มสีสัน (Tone Colour) ให้บทเพลงสดใสและมีมิติมากยิ่งขึ้น จากนั้นจึงนำไปเสนอให้ผู้อำนวยการโรงเรียนอนุบาลเพชรบูรณ์

****

****

**Application Garageband ปรับปรุงเพิ่งเครื่องดนตรีกีตาร์ และเพิ่มเครื่องดนตรีเบส**